**SMJERNICE ZA PROVEDBU NATJECANJA IZ POVIJESTI U ŠK.GOD. 2024./2025.**

Poštovane kolegice i kolege,

prosljeđujemo smjernice za provedbu natjecanja iz povijesti u školskoj godini 2024./2025. :

**ŠKOLSKO NATJECANJE**

Školska natjecanja održat će se prema vremeniku natjecanja **22.1. (srijeda) 2025.g. u 13:00. – 14: 30.**

Testovi se pišu 90 minuta.

Osnovne škole čiji se učenici žele natjecati na školskoj razini **dužne su prijaviti učenike na školsku** **razinu natjecanja putem WEB servisa** – aplikacije za Natjecanja i smotre Agencije za odgoj i obrazovanje: **natjecanja.azoo.hr** DO POČETKA ŠKOLSKE RAZINE NATJECANJA.

Tijekom rješavanja pisanih provjera u učionici nije dopuštena nazočnost mentora.

Učeničke odgovore mentori su dužni ispraviti ISKLJUČIVO prema rješenjima koje je poslalo Državno povjerenstvo.

Sve dodatne informacije isključivo mentori mogu dobiti u pisanom obliku na e-adresi:

marijana.marinovic@azoo.hr

Nakon provedenog školskog natjecanja ovlaštena osoba u školi dužna je **U WEB APLIKACIJU UNIJETI SVE TOČNE PODATKE KOJI SU POTREBNI ZA PRAVILAN UNOS.**

Nakon provedenog školskog natjecanja, školsko povjerenstvo dostavit će Županijskom povjerenstvu **POPISE SVIH NATJECATELJA I POSEBNO OZNAČENIH PREDLOŽNIKA (DVA PO KATEGORIJI) ZA NATJECANJE U EXCEL TABLICI ELEKTRONSKOM POŠTOM (molimo pravilno imenovati tablice tako da u nazivu stoji ime škole u kojoj je provedeno natjecanje) DO 30. SIJEČNJA 2025. (četvrtak) na adresu:**

**zdenka.biliskov@skole.hr**

Nakon što ste elektronski dostavili rezultate i poredak, **PISANE TESTOVE 2 NAJUSPJEŠNIJIH UČENIKA , zaporke (zaklamane za test) i print izvješća (izvoz svih redaka u Excel) iz aplikacije natjecanja.azoo.hr dostavite poštom na adresu:**

**OSNOVNA ŠKOLA „VISOKA“**

**VRH VISOKE 32**

**21 OOO SPLIT**

**Za ZDENKU BILIŠKOV (natjecanje iz povijesti)**

**ZAKLJUČNO S 30. SIJEČNJA 2025. (ČETVRTAK)**

**Na županijskom natjecanju** **sudjeluju učenici** koji su ostvarili najbolje rezultate u svojim školama i koje **poziva Županijsko povjerenstvo** na temelju uvida u testove svih predložnika sa školskog natjecanja.

**Popis pozvanih učenika** po kategorijama za županijsku razinu, objavljuje se **na naslovnim mrežnim stranicama škole domaćina** Natjecanja iz povijesti najkasnije 10 dana prije provedbe Županijske razine natjecanja.

**Škola domaćin županijskog natjecanja je OŠ „Visoka“, Split.**

**ŽUPANIJSKO NATJECANJE**

Županijsko natjecanje održat će se prema vremeniku **12. OŽUJKA 2025. (srijeda) s početkom u 11:00.**

**Sve obavijesti vezane za Županijsko natjecanje bit će objavljene na naslovnoj mrežnoj stranici OŠ „Visoka“.**

Kolegice i kolege koje su imenovani u Županijsko povjerenstvo dobit će obavijest o imenovanju iz županijskog ureda.

Svi detalji o natjecanju iz povijesti (gradivo i propozicije) nalaze se u Katalogu natjecanja za povijest 2025. godine na stranicama Agencije za odgoj i obrazovanje (pod linkom – natjecanja i smotre), a nalaze se i u prilogu ovog maila.

Kontakt osoba za natjecanje je:

**Zdenka Biliškov; 091/ 75 22 618**

**Službena mail adresa za natjecanje je :** **zdenka.biliskov@skole.hr**

Srdačan pozdrav svima i želimo vam puno uspjeha na natjecanju!

**ŽUPANIJSKO POVJERENSTVO ZA NATJECANJE IZ POVIJESTI**